Eugen Onegin (opera)

Eugene Onegin (russisk: Евгений Онегин, Jevgenij Onegin), Op. 24, er en opera («lyriske scener») i 3 akter (eller 7 scener), komponert ca. 1878 av Pjotr Tsjajkovskij.

Librettoen er organisert av komponisten selv. Den ligger nært opptil Pusjkins verseroman Eugen Onegin (1825–1832), og har beholdt mye av tekstens poesi. Hans venn Konstantin Sjilovskij bidro med Triquets vers i akt 2, scene 1, mens Tsjajkovskij selv arrangerte teksten for Lenskijs arioso i akt 1, scene 1, og bortimot hele prins Gremins arie i akt 3, scene 1. Taruskin, Richard (1992): «Yevgeny Onegin» i: Sadie, Stanley, red.: The New Grove Dictionary of Opera, bind 4. Oxford: Oxford University Press. ISBN 978-0-19-522186-2, s. 1191 Operaen ble skrevet rundt 1878 og hadde premiere i Moskva den 29. mars 1879. Det er flere innspillinger av den, og den blir jevnlig satt opp.

Fortellingen omhandler Eugen Onegin og bygger på fortellingen Eugene Onegin av Alexander Pushkin. Det dreier seg om en egoistisk person, som vil komme til å angre på sin blaserte avvisning av en ung kvinnes kjærlighet og sin ubetenksomme oppfordring til en fatal duell med sin beste venn.

Hovedroller: Eugen Onegin (baryton), Tatjana (sopran), hennes søster Olga (alt) og dennes forlovede Lenskij (tenor).

 Referanser 

 Eksterne lenker 
 Noter til Eugene Onegin hos International Music Score Library Project
 Libretto på russisk
 Libretto oversatt til tysk 

Kategori:Komposisjoner av Tsjajkovskij
Kategori:Operaer
Kategori:Uroppføringer av musikk i 1879
Kategori:Operaer fra 1870-årene